સંખેડા: સંખેડા તાલુકાના પાણિયા ગામે પણ પીવાના પાણીની સમસ્યાને લઈ સ્થાનિકોમાં રોષની લાગણી ફેલાઇ છે. કેટલાક લોકો કેનાલ પર તો કેટલાક બહાદરપુર રોડ ઉપરના કૂવે પાણી ભરવા જવા મજબુર બન્યા છે. પાણીની કાયમી સમસ્યાનો નિકાલ કરવા માંગ કરી રહ્યા છે. સંખેડા તાલુકાના પાણિયા ગામે પહેલા કડીલા યોજનાનું પાણી આવતું હતું.એ પાણીનો ગ્રામજનો પીવા માટે ઉપયોગ કરતા હતા.પણ એ લાઇનના બંધ થયા પછી પીવાના પાણીની સમસ્યા ઉભી થઇ છે.આ ગામમાં બોર છે.